Page:Christ's kirk on the green (3).pdf/21

 21

Syne the blythe carles tooth and nail, fell keenly to the wark; To eaſe the gantrees of the ale, and try wha was maitſt ſtark; Till boord and floor and all did fail, wi' ſpilt ale i' the dark: Gart Jock's fit ſlide, he, like a flail, Play'd dad; and dang the bark Aff's ſhins that day.

The Souter, Miller, Smith and Dick, et cetra cloſe ſat cockin, Till waiſted was baith caſh and tick, ſae ill they were to flocken: Gaun out to piſh in gutters chick, ſome fell and ſome gaed rockan, Sawny hang ſneering on his ſtick, to ſee bauld Hutcheon bockan Rain-bows that day.

The Smith's wife her black deary ſought and fand him ſkin and birn, Quoth ſhe, this day's wark's be dear bought, he bann'd and gae a girn; Ca'd her a jade, and ſaid ſhe mucht gae name and ſcum her kirn: Whiſht ladren, for gin ye ſay, ought Mair, l'ſe win ye a pirn, To reel ſome day.